CELEX: 62021TN0604
Language: sl
Date: 2021-09-21 00:00:00
Title: Zadeva T-604/21: Tožba, vložena 21. septembra 2021 – WP in drugi/Komisija

8.11.2021   
            
            
               SL
            
            
               Uradni list Evropske unije
            
            
               C 452/46
            
         
      Tožba, vložena 21. septembra 2021 – WP in drugi/Komisija
      (Zadeva T-604/21)
      (2021/C 452/59)
      Jezik postopka: francoščina
      
         Stranke
      
      
         Tožeče stranke: WP, WQ, WR (zastopnica: N. de Montigny, odvetnica)
      
         Tožena stranka: Evropska komisija
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  razglasi ničnost sklepa PMO.4 z dne 16. novembra 2020 o zavrnitvi predloga, vloženega 14. septembra 2020 v imenu umrlega za ponovno vzpostavitev njegovih nacionalnih pokojninskih pravic, prenesenih v pokojninski sistem Unije, skupaj z obrestmi, ki so nastale v vseh teh letih v zvezi s temi zahtevki, do celotnega povračila;
               
            
                  —
               
               
                  v delu, v katerem je to potrebno, razglasi ničnost sklepa z dne 15. junija 2021, s katerim je bila izrecno zavrnjena pritožba, vložena v imenu umrlega, z dne 15. februarja 2021, katere nadaljevanje s strani pravnega naslednika je bilo sporočeno 25. maja 2021;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog se nanaša na neupravičeno obogatitev tožene stranke.
               
            
                  2.
               
               
                  Drugi tožbeni razlog se nanaša na kršitev načela enakega obravnavanja, ker se uporaba načela neupravičene obogatitve, s strani tožene stranke, kot je ustaljeno v sodni praksi, razlikuje od izvedbe tega načela s strani drugih institucij v situacijah, ki pa so identične.